cyanic-selkie/wikianc huggingface dataset:
Andrijs Heruss
Heruss veica ievērojamu skaitu kaujas lidojumu, lai nosegtu Kijivas, Kijivas apgabala un Ukrainas gaisa telpu. Virs Kropivņickas pilsētas Kirovohradas apgabalā Heruss notrieca ienaidnieka Il-76, novēršot Krievijas bruņotā desanta izsēdināšanu.
Dmitrijs Bogrovs
Dmitrijs Bogrovs (krievu: Дмитрий Григорьевич Богров, dzimis 1887. gada 29. janvārī Kijivā, Krievijas Impērija, miris 1911. gada 12. septembrī, turpat) bija ebreju izcelsmes anarhists un terorists, ohranas ziņotājs (aģenta pseidonīms Alenskis), kas 1911. gadā personīgi nogalināja Pjotru Stolipinu.
Dzīves gājums
Dzimis turīgā ebreju ģimenē. Mācījās Kijivas pirmajā ģimnāzijā. 1905. gada novembrī viņš iestājās Minhenes Universitātes juridiskajā fakultātē. Bogrovs aizrāvās ar anarhisma teorētiķu Pjotra Kropotkina un Maksa Štirnera darbiem.
1911. gada 1. septembrī Bogrovs uzrakstīja atvadu vēstuli vecākiem ar vārdiem: "[...] es tik un tā būtu beidzies tā, kā esmu beidzies tagad". Tajā pašā dienā ar caurlaidi, ko viņam izsniedza Kijivas drošības departamenta priekšnieks Kuljabko, ar Kurlova, Spiridoviča un Verigina piekrišanu viņš devās uz pilsētas operu un izrādes otrā pārtraukuma laikā nāvējoši ievainoja Ministru padomes priekšsēdētāju Pjotru Stolipinu. Viņš tika aizturēts notikuma vietā. Iespējams, ka atentāta motīvs bija tas, ka Bogrovs uzskatīja Stolipinu par politiskās reakcijas iedvesmotāju.
Pēc militārās apgabaltiesas sprieduma viņš tika notiesāts uz nāvi un 12. septembra naktī pakārts.
Džolions Pālmers
Džolions Kārlails Pālmers (en; dzimis ) ir britu sacīkšu braucējs, kurš .–. gadā startēja Pirmās formulas autosacīkstēs.
Pālmers Pirmās formulas sacensībās debitēja. gada sezonā Renault komandas sastāvā. Pirmajā sezonā viņš izcīnīja 1 punktu, vienreiz finišējot 10. vietā, bet F1 karjeras laikā viņa augstākais rezultāts bija 6. vieta 2017. gada. Tai pašā rudenī tika paziņots, ka pēc viņš pametīs Renault komandu, viņa vietā sezonas atlikušajās četrās sacīkstēs startēja Karloss Sainss jaunākais, kuram tā bija debija F1.
Džolions Pālmers ir bijušā Formula 1 pilota Džonatana Pālmera dēls, pirms F1 debijas viņš bija 2014. gada GP2 sēriju čempions.
Augusts Kicbergs
Augusts Kicbergs (et, īstais vārds Augusts Kics (et); dzimis Vidzemes guberņā (tagad Mulgi pagastā), miris  Tartu), bija igauņu rakstnieks un dramaturgs.
Dzīvesgājums
Dzimis 1855. gadā Rūjienas draudzes novada Plāteres muižas (Laatre mõis) kalpa ģimenē. 1857. gadā kopā ar vecākiem pārcēlās uz blakus esošā Hallistes draudzes novada Penujas muižu, kur viņa brālis Jānis bija skolmeistars. 1863. gadā viņa ģimene pieņēma vācisku uzvārdu Kicbergs. Pēc konflikta ar muižas īpašnieku Kicbergi 1871. gadā pārcēlās uz Karkuses pilsmuižu, 1873. gadā Augustu pieņēma darbā par Hallistes draudzes tiesas notāra palīgu, vēlāk viņš strādāja par skrīveri (rakstvedi) dažādos pagastos. 1889. gadā publicēja savu pirmo stāstu Maimu.
Baltijas rusifikācijas laikā Kicbergu krievu valodas neprašanas dēļ atbrīvoja no skrīvera darba. 1893. gadā viņš sāka strādāt par Vīlandes zemnieku biedrības ekonomistu, tad par Kalkūnes muižas fabrikas grāmatveža palīgu, kasieri un grāmatvedi Kurzemes guberņā. 1894. gadā uzrakstīja joku lugas Punga-Mart un Uba-Kaarel. 1896. gadā viņu pieņēma darbā par jaundibinātās Rīgas vagonbūves rūpnīcas Phoenix metāldarbu pieņemšanas nodaļas vadītāju. 1897. gadā Kicbergs sacerēja komēdijas "Joku Pētera testaments" un "Vecs ar vecu, jauns ar jaunu", viņa stāsti dzejnieka un publicista Lapas Mārtiņa tulkojumā publicēti "Baltijas Vēstnesis" un viņš darbojās Rīgas Igauņu biedrībās.
Kopš 1900. gada Kicbergs dzīvoja Tērbatā, kur līdz 1903. gadam strādāja par laikraksta "Postimees" veikalvedi, tad par Vidzemes hipotēku bankas arhivāru, līdztekus nodarbojoties ar rakstniecību. 1906. gadā Vanemuines teātra atklāšana notika ar Kicberga drāmu "Viesulī" (Tuulte pöörises), kas guva panākumus arī Latvijā un Somijā. 1912. gadā teātris iestudēja vēsturisku traģēdiju "Vilkatis" (Libahunt) un pēc Pirmā pasaules kara sākuma 1915. gadā jau agrāk uzrakstīto drāmu "Elks" (Kauka jumal). Igaunijas brīvības cīņu laikā 1919. gadā tapa luga "Pirms gaiļiem un ausmas". 1922. gadā viņu uzņēma Igaunijas Rakstnieku savienībā, 1924. gadā ievēlēja par Igaunijas žurnālistu asociācijas goda locekli.
Miris 1927. gadā, apglabāts Tartu Rādi kapsētā.
Daiļrade
Augusta Kicberga pirmie darbi bija ar romantisma noskaņu, bet jau kopš 1890. gada viņš savā daiļradē izpaudās kā reālists; sludināja ideju par morālo pilnību un nosodīja sociālo netaisnību. Kicbergs ir arī rakstījis arī bērniem, kā arī memuārus un feļetonus. Politiskas ievirzes rakstiem viņš izmantoja pseidonīmu Jāks Tībuss (Jaak Tiibus). Kopējais izmantoto pseidonīmu skaits — ap 150.
Pīzāni (Grāveru pagasts)
Pīzāni ir ciems Krāslavas novada Grāveru pagastā. Izvietojies pagasta dienvidu daļā 8 km no pagasta centra Grāveriem, 20 km no Aglonas un 253 km no Rīgas.
Apdzīvotā vieta izvietojusies netālu no autoceļa P62.
Pape (dabas parks)
<mapframe text="Dabas parks 'Pape'" width=290 height=290 zoom=9 > { "type": "ExternalData", "service": "geoshape", "ids": "Q1971217" } Pape ir dabas parks Kurzemes dienvidrietumos. Izvietojies Piejūras zemienes Bārtavas līdzenumā un ietver Papes ezeru un tā apkārtni; administratīvi ietilpst Dienvidkurzemes novada Nīcas pagastā un Rucavas pagastā. Aizsargājamā teritorija izveidota 2003. gadā, lai aizsargātu ligzdojošos un caurceļojošos putnus. Papes ezers ir lagūnas tipa sekls ezers — nozīmīga ES Biotopu direktīvas biotopa «Mezotrofas ūdenstilpes ar bentisku mieturaļģu augāju» aizsardzības vieta. Teritorijā sastopami arī tādi aizsargājami biotopi kā pelēkās kāpas ar zemu lakstaugu veģetāciju, kaļķaini zāļu purvi ar dižo aslapi, sugām bagātas vilkakūlas pļavas smilšainās augsnēs, molīnijas pļavas uz kaļķainām vai mālainām augsnēm, jūras piekrastes smilts sēkļi, embrionālās kāpas, neskarti augstie purvi, pārejas purvi un slīkšņas, boreālie meži. Natura 2000 teritorija.
1977. gadā, lai aizsargātu gājputnu atpūtas un barošanās vietas Papes ezerā, tika izveidots ornitoloģiskais liegums. Nidas purvs ir vienīgais purvs Latvijā, kurš atrodas tik tuvu Baltijas jūrai. Tajā sastopami visi trīs Latvijā zināmie purva tipi — augstie, zemie un pārejas purvi ar daudzveidīgām augu sabiedrībām, tostarp retām un aizsargājām augu sugām. 1999. gadā Nidas purvam un Papes ezeram tika noteikts valsts nozīmes dabas liegumu statuss. Nidas purva ekosistēma un Papes ezers ir Starptautiskas nozīmes mitrājs (Ramsāres vieta). Dabas parkā atrodas divas teritorijas, kuras ir iekļautas Eiropas Savienības nozīmes putniem nozīmīgo vietu sarakstā: Pape un piekraste no Nidas līdz Pērkonei.
Raimonds Ķirķis
Raimonds Ķirķis (dzimis 1997. gada 7. novembrī Rīgā) ir latviešu dzejnieks un literatūrkritiķis.
Biogrāfija
R. Ķirķis pamatizglītību ieguvis Privātajā pamatskolā “Gaismas tilts 97" (2013). Absolvējis Āgenskalna Valsts ģimnāzijas Valodu un kultūras klasi (2016). Kopš 2016. gada studē Latvijas Kultūras akadēmijā Kultūras teorijas un menedžmenta programmā. Kopš 2018. gada strādā Raiņa un Aspazijas muzejā Rīgā.
Dzejas publikācijas kopš 2015. gada. 2017. gadā izdevis literāra žurnāla "Žoklis" vienīgo numuru. Dzejas kopa publicēta jauno dzejnieku kopkrājumā "Kā pārvarēt niezi galvaskausā?" (2018). Izdots dzejoļu krājums "Kartes" (2019), kuru atzinīgi novērtējis kritiķis Ivars Šteinbergs. Krājums 2020. gadā saņem Dzejas dienu balvu. 2021. gada maijā izdots kopā ar Lauri Veipu sarakstītais dzejas cikls "Levitācijas", kas veltīts Latvijas Republikas prezidentam Egilam Levitam.
2018. gadā piedalījies platformas Latvian literature organizētā atdzejas darbnīcā Rīgā. Periodikā publicējis Sohrāba Sepehrī un V. H. Odena atdzejojumus. No angļu valodas atdzejojis Moljēra lugas "Mizantrops" Mārtina Krimpa versiju (Liepājas teātrī, 2018). Tekstu līdzautors un lomas atveidotājs Kristas Burānes dokumentālajā dzejas izrādē "Netikumīgie" (Dirty Deal Teatro, 2019). Piedalījies vairākās dzejas performancēs, kopš 2016. gada iesaistījies Preiļu konceptuālisma dzejas grupas darbībā.
Kopš 2016. gada publicē dzejas grāmatu recenzijas izdevumos "Punctum", "Satori", "Domuzīme" un "Diena". 2019. gadā saņēmis Normunda Naumaņa balvas jaunā kritiķa veicināšanas godalgu. No 2017. līdz 2019. gadam piedalījies "Radio Naba" literatūras raidījuma "Bron-Hīts" veidošanā.
Piealpu baltegle
Piealpu baltegle jeb subalpīnā baltegle (la) ir priežu dzimtas suga.
Piealpu baltegles izplatības areāls ir samērā plaša teritorija jaukto mežu joslā kalnos Ziemeļamerikas ziemeļaustrumos un vidienē, kur ir aukstas, sniegainas ziemas un vēsas vasaras.
Apraksts
Piealpu baltegles ir mūžzaļš, salcietīgs skuju koks, kas sasniedz 18—30, retāk 50 m augstumu. Stumbra diametrs ir 30—60 (100) cm. Koka mūžs ir 150—250 (300) gadu. Koki nepanes pārmērīgu karstumu un sausumu. Galvenokārt aug podzolētās augsnēs, sarkanajās laterītu augsnēs, smilts un smilšmāla augsnēs, erodētās augsnēs, kūdrainās augsnēs, kā arī samērā mitrās augsnēs.
Vainagam ir šaura konusa forma. Miza ir gluda, brūnpelēka, ar daudziem sveķu pūslīšiem, bet vecākiem kokiem tā nav vairs tik līdzena un ir plēksnaina. Jaunie dzinumi ir pelnu pelēki, klāti ar īsiem matiņiem un pēc gada kļūst brūnganpelēki. Skujas ir 1,5—3,7 (4,5) cm garas, ar strupu galu, virspusē pelēkzaļas, apakšpusē gaiši zaļas ar 5 vai 6 atvārsnītēm. Čiekuri paceļas virs skujām, ir cilindriski vai eliptiski, 6—12 cm gari. Jauni čiekuri ir tumši purpursarkani līdz pelēki, bet, kļuvuši vecāki, kļūst brūni un izkaisa sēklas. Sēklām ir spārni.
Izmantošana
Piealpu baltegle nav toksiska. No tās var iegūt kvalitatīvu celulozi. Koksni izmanto arī konstrukcijām. Kalpo kā Ziemassvētku eglīte. Piealpu balteglei ir liela nozīme vides aizsardzībā (ap dzeramā ūdens krātuvēm, pret augsnes eroziju, pret sniega sanesumiem).
Endrū Viginss
Endrū Kristians Viginss (en; dzimis ) ir Kanādas basketbolists, spēlē vieglā uzbrucēja pozīcijā. 2022. gadā pārstāv Nacionālās basketbola asociācijas (NBA) klubu Goldensteitas "Warriors", kura sastāvā 2022. gadā kļuva par NBA čempionu. NBA drafta pirmais numurs (2014) un sezonas labākais debitants (2015). Kanādas basketbola izlases spēlētājs. 2022. gadā pirmo reizi piedalījās NBA Visu Zvaigžņu spēlē, uzreiz tiekot iebalsots spēles sākuma pieciniekā.
Viņa tēvs Mičels Viginss arī ir basketbolists, spēlējis NBA, aizvadījis sešas sezonas trijos klubos. Viņa māte Marita Peina ir bijusi vieglatlēte, sprintere piedalījusies olimpiskajās spēlēs (1984. gada olimpiādē Losandželosā izcīnījusi divas sudraba medaļas stafešu sacensībās).
Karjera
2013. gadā E. Viginss saņēma vairākus apbalvojumus kā labākais vidusskolu basketbolists (un sportists) ASV. 2013. gadā uzsāka studijas Kanzasas Universitātē, pārstāvot tās basketbola komandu "Jayhawks" NCAA čempionātā.
Mārtiņa kapi
Mārtiņa kapi ir kapsēta, kas atrodas Rīgā, Kurzemes rajona Āgenskalna apkaimē, starp Slokas, Hāmaņa, Krēslas un Daugavgrīvas ielām Hāmaņa ielā 4 (daži avoti nosauc kā adresi arī Krēslas ielu 1 vai baznīcas adresi Slokas ielā 34 ). Kopējā platība — 2,82 hektāri.
Endrū Viginss
NBA
2014. gada martā spēlētājs paziņoja, ka piedalīsies 2014. gada NBA draftā, kur viņu Klīvlendas "Cavaliers" izraudzījās ar pirmo kārtas numuru. Pirms sezonas sākuma, 2014. gada augustā kopā ar komandas biedru Entoniju Benetu (E. Benets un E. Viginss bija divi pirmie Kanādas basketbolisti, kas izraudzīti kā pirmie NBA draftā, abus izvēloties "Cavaliers") tika aizmainīts uz Minesotas "Timberwolves" plašā trīs komandu maiņas darījumā, kura rezultātā "Cavaliers" ieguva Kevinu Lavu. Debijas sezonas noslēgumā E. Viginss tika atzīts par sezonas labāko debitantu. "Timberwolves" E. Viginss bija viens no komandas līderiem, dodoties sākumsastāvā pilnīgi visās spēlēs, kurās piedalījās sešu sezonu laikā, taču komandas panākumi kopumā bija pieticīgi: tikai vienā no šīm sezonām (2018. gadā) komanda iekļuva izslēgšanas spēlēs.
Mārtiņa kapi
Dažos avotos par Mārtiņa kapiem nosaukti Pleskodāles kapi. Analoģiskais nosaukums radies tādēļ, ka tos 1881. gadā izveidojusi Mārtiņa baznīcas draudze, tādējādi radot konfliktu ar Jāņa draudzi, tomēr pareizais to nosaukums ir Pleskodāles kapi.
Endrū Viginss
NBA
2020. gada 6. februārī E. Viginss tika aizmainīts uz Goldensteitas "Warriors" pret D'Endželo Raselu, Džeikobu Evansu un Omari Spelmanu. Pirmajā sezonā ar E. Viginsu komanda neiekļuva izslēgšanas spēlēs, toties jau otrajā sezonā, kad pēc traumu izārstēšanas laukumā atgriezās pārējie komandas līderi, rezultāti uzlabojās. 2022. gadā E. Viginss pirmo reizi piedalījās NBA Visu Zvaigžņu spēlē, uzreiz tiekot iebalsots spēles sākuma pieciniekā. Sezonu "Warriors" beidza kā vieni no regulārā čempionāta līderiem Rietumu konferencē un sekmīgi aizvadīja arī izslēgšanas spēles. Sezonas noslēgumā E. Viginss kļuva par NBA čempionu, būdams viens no svarīgākajiem spēlētājiem komandas sastāvā finālsērijā pret Bostonas "Celtics".
Kanādas izlase
Pārstāvējis Kanādas jaunatnes izlases. 2010. gadā tika izcīnīta bronzas medaļa Pasaules U-17 čempionātā, 2012. gadā — bronzas medaļa Amerikas U-18 čempionātā. 2015. gadā debitēja Kanādas pieaugušo izlasē, palīdzot tai izcīnīt bronzas medaļas 2015. gada Amerikas čempionātā Mehiko. E. Viginss bija komandas rezultatīvākais spēlētājs, gūstot vidēji 15,1 punktu spēlē.
Mārtiņa kapi
Vēsture
19. gadsimtā kapsēta tika paplašināta, bet 1951. gadā jauniem apbedījumiem slēgta. Gan Latvijas PSR, gan pēcpadomju laikā tika blakus esošo organizāciju neoficiāli izmantota dažādiem mērķiem, no Rīgas Lauksaimniecības mašīnu rūpnīcas, kas kapsētas teritorijā uz laiku novietoja pusgatavo produkciju, līdz bērnudārzam, kura darbinieki tur aprakuši mājdzīvniekus. 1980. gados notika kapu sakopšanas talkas, kuras vandalisma dēļ nebija efektīvas un pat radās priekšlikums visu atlikušo vērtīgo aprakt zem zemes, taču tas netika īstenots. Kopš 1998. gada iekļauta arhitektūras pieminekļu sarakstā. Ap 2000. gadu kapsēta bija aizaugusi, piedrazota un atstāja pamestu iespaidu. Arī 2010. gados kapsēta tika vērtēta kā nepietiekami uzturēta, tomēr 2010. gadu sakopšanas talkas ievērojami uzlaboja tās stāvokli.
Kultūras vērtības
Kapos apbedīti tādi ievērojami cilvēki kā Edgars Lejnieks, Emīls Dārziņš, Ansis Leitāns, Dāvids Hieronīms Grindelis, Jānis Šteinhauers u.c.
Mārtiņa kapi ir Valsts nozīmes arhitektūras piemineklis ar 6618. numuru, tajos citu starpā saglabājušies:
Jūliāns Nagelsmans
Jūliāns Nagelsmans (de, dzimis ) ir vācu futbola treneris. Bijis Vācijas Bundeslīgas klubu Hoffenheim, RB Leipzig un Minhenes "Bayern" galvenais treneris.
Trenera karjera
Nagelsmans tika apstiprināts par TSG 1899 Hoffenheim galveno treneri. 28 gadu vecumā Nagelsmans kļuva par visu laiku jaunāko treneri Vācijas Bundeslīgā. 2019. gadā Nagelsmans kļuva par RB Leipzig galveno treneri. 2020.—2021. gada sezonā ar Leipzig izcīnīja otro vietu Bundeslīgā, kā arī iekļuva Vācijas kausa izcīņas finālā. Pēc sezonas beigām atstāja Leipcigas klubu un kļuva par Minhenes "Bayern" galveno treneri.
Ar Bayern uzvarēja 2021.—2022. gada Vācijas Bundeslīgas sezonā. Divas reizes izcīnīja DFL Superkausu (2021, 2022). kluba vadība paziņoja, ka atbrīvo Nagelsmanu no amata, lai aizvietotu ar citu vācu treneri Tomasu Tuhelu.
Ištvāns Tisa
Grāfs Ištvāns Tisa Segedi ēš Borošjenēi (dzimis, miris ) bija ungāru politiķis. Ungārijas premjerministrs no 1903. gada novembra līdz 1905. gada jūnijam un no 1913. gada jūnijam līdz 1917. gada jūnijam, t. i. Pirmā pasaules kara laikā.
Dzimis politiķa un Ungārijas premjerministra (1875-1890) Kālmāna Tisas ģimenē. Studējis Vācijā un Lielbritānijā. No 1887. gada — Ungārijas parlamenta deputāts. Politiski bija sociāli konservatīvs. Pretojās vēlēšanu tiesību paplašināšanai Ungārijā. Atbalstīja Ungārijas strauju ekonomisko attīstību. Vērsās gan pret kreisajiem spēkiem (sociāldemokrātiem), gan nacionālistiem un antisemītiem. Pret Tisu vairākkārt tika veikti atentāta mēģinājumi, tai skaitā 1912. gadā parlamenta ēkā. Pēc Franča Ferdinanda atentāta Sarajevā bija pret karu ar Serbiju, tomēr, izceļoties Pirmajam pasaules karam, enerģiski to atbalstīja. Nogalināts savās mājās t. s. Asteru revolūcijas laikā.
Ahmeds Abdultaufiks
Ahmeds Abdultaufiks (dzimis Džosā) ir Nigērijas futbolists, kas pašlaik (2014) spēlē Latvijas futbola Virslīgas klubā FK Spartaks Jūrmala.
Futbola spēli apguva Kvaras futbola akadēmijā, bet savu profesionālo karjeru sāka 2010. gadā Latvijas klubā FK Ventspils. Šajā klubā viņš aizvadīja piecas sezonas, trijās no tām — 2011., 2013. un 2014. gadu sezonās — kopā ar komandu iegūts Latvijas čempionu tituls, kā arī 2011. un 2013. gadā iegūts Latvijas Kauss futbolā. 2015. gada sākumā pēc neveiksmīgām pārbaudēm Ukrainā pievienojies citam Latvijas klubam FK Spartaks Jūrmala.
Fantāzija 2000
Fantāzija 2000 (en) ir 1999. gada muzikāla animācijas filma, kuras režisori ir Dons Hāns, Piksots Hants, Hendels Butojs, Ēriks Goldbergs, Džeimss Algars, Frānsiss Glebass un Pols un Getass Brizi. Filma ir turpinājums 1940. gada animācijas filmai "Fantāzija".
Galvenos tēlus angļu valodā ierunājuši Stīvs Mārtins, Kvinsijs Džonss, Izaks Pērlmans, Bete Midlere un Džeimss Ērls Džonss. Filmas pirmizrāde notika Holivudā.
Filma sastāv no 7 daļām: Symphony No. 5, Pines of Rome, Rhapsody in Blue, Piano Concerto No. 2, The Carnival of the Animals, Finale, Pomp and Circumstance un The Firebird, kas balstītas uz tāda paša vai līdzīga nosaukuma klasiskās mūzikas skaņdarbiem. Orķestri diriģēja Džeimss Levains.
Kevins Lalands
Kevins Lalands (en, dzimis ) ir bijušais Kanādā dzimis Baltkrievijas hokejists, spēlēja vārtsarga pozīcijā. 2005. gada NHL draftā Lalandu ar kopējo 128. numuru piektajā kārtā izvēlējās Kalgari "Flames".
Savas karjeras laikā spēlējis AHL komandās Quad City Flames un Sirakjūsas "Crunch" un KHL komandās Čehovas "Vitjaz", Minskas "Dinamo" un Maskavas CSKA.
Pārstāvējis Baltkrievijas hokeja izlasi četros Pasaules čempionātos.
Makšeins
Makšeins var būt:
Eduards Āboltiņš (nozīmju atdalīšana)
Eduards Āboltiņš var būt:
Žoslēns Anglomā
Žoslēns Anglomā (fr, dzimis ) ir Francijas futbola treneris un bijušais futbolists, spēlēja labās malas aizsarga pozīcijā. Kopš 2017. gada Anglomā ir Gvadelupas futbola izlases galvenais treneris.
Savas karjeras laikā pārstāvējis Francijas, Itālijas, Spānijas un Gvadelupas klubus. Kopā ar Marseille komandu 1991–92. gada sezonā uzvarējis Division 1 turnīrā un 1992–93. gada sezonā UEFA Čempionu līgā. Bijis arī Spānijas čempions ar Valencia.
Ar Francijas futbola izlasi piedalījies 1992. un 1996. gada Eiropas čempionātā.
Sasniegumi
Valencia
SpaceX CRS-2
SpaceX CRS-2 jeb SpaceX Commercial Resupply Services 2 bija ASV privātā uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju. To orbītā palaida 2013. gada martā. Pēc 25 dienām Dragon nolaižamais aparāts veica kontrolētu nolaišanos okeānā.
Imitācijas spēle
"Imitācijas spēle" (en) ir 2014. gada amerikāņu biogrāfiskā drāma, trilleris, kura režisors ir Mortens Tildums.
SpaceX CRS-2
Derīgā krava
Transportkuģa hermētiskajā sekcijā atradās 677 kg kravas (575 kg bez iepakojuma): mantas apkalpei, eksperimentu aparatūra un materiāli, rezerves daļas. Uz zemi atgriežamā krava bija plānota ar masu 1370 kg (1210 kg bez iepakojuma).
Imitācijas spēle
Filmas galvenais varonis ir britu matemātiķis, loģiķis, kriptoanalītiķis un viens no datorzinātnes pionieriem Alans Tjūrings, kam bija nozīmīga loma Nacistiskās Vācijas Enigma koda atšifrēšanā, kas palīdzēja sabiedrotajiem uzvarēt Otrajā pasaules karā. Filmā parādīts arī pēckara periods, kad Tjūrings tika apsūdzēts homoseksualitātē. Filmā Tjūringu tēlo Benedikts Kamberbačs.
Filmas pirmizrāde notika Teljuraidas kinofestivālā. Filma guva panākumus, tā tika nominēta dažādiem apbalvojumiem, tai skaitā 8 Amerikas Kinoakadēmijas balvām, no kurām balvu ieguva Greiems Mūrs par labāko adaptēto scenāriju. Filma tika nominēta arī vairākām BAFTA kino balvām, kā arī Zelta globusa balvām. Lai arī vēsturiski Tjūringa dzīve attēlota visumā diezgan precīzi, daudzi vēsturnieki atzīmē, ka vairāki elementi filmā tikuši atspoguļoti neprecīzi.
SpaceX CRS-2
Derīgā krava
Pirmoreiz izmantota nehermētiskā kravas sekcija, kurā tika transportēti divi Heat Rejection Subsystem Grapple Fixtures (HRSGFs) — manipulatora satveršanas ierīces, kas paredzētas speciāli stacijas radiatoriem.
Čerikavas rajons
Čerikavas rajons ir  Baltkrievijas administratīvais rajons Mogiļevas apgabala austrumu daļā. Tas robežojas ar Mogiļevas apgabala Mscislavas rajonu ziemeļos, Kričavas rajonu ziemeļaustrumos, Kļimaviču rajonu austrumos, Krasnapoļļes rajonu dienvidos, Slavharadas rajonu dienvidrietumos un Čavusu rajonu ziemeļrietumos.
SpaceX CRS-2
Lidojuma gaita
Dragon tika palaists 15:10:13 UTC ar nesējraķeti Falcon 9 no Kanaveralas zemesraga Gaisa spēku stacijas starta laukuma SLC-40. Kravas kuģis veiksmīgi tika ievadīts orbītā, bet drīz tika noskaidrots, ka nedarbojas trīs no četriem tā dzinēju blokiem. Vēlāk izdevās aktivizēt visus dzinējblokus.
Mandžūrijas baltegle
Mandžūrijas baltegle, pazīstama arī kā baltmizas baltegle, (la) ir priežu dzimtas koku suga.
SpaceX CRS-2
Lidojuma gaita
Sākotnēji bija paredzēts uz SKS nokļūt 2. martā, bet pēc problēmām ar dzinējiem tuvošanās operācijas tika pārceltas uz nākamo dienu. 3. martā dzinēji darbojās kā paredzēts, un 10:31 UTC Dragon tika satverts ar manipulatoru Canadarm2, kuru no stacijas iekšienes vadīja Kevins Fords un Tomass Maršbērns. Kontakts ar Harmony moduli notika 13:44, un kosmosa kuģis pilnībā bija pieslēgts 13:56 UTC.
Mandžūrijas baltegle
Savvaļā ir sastopama Krievijas Tālajos Austrumos, dažas atradnes ir arī Ķīnas ziemeļaustrumu daļā un Korejas pussalā, kalnu masīvos. Krievijā areāls sniedzas līdz Ohotskas jūrai ziemeļos un uz rietumiem līdz Zejas upei. Tīraudzes augs parasti neveido, visbiežāk aug otrajā stāvā skujkoku mežos.
SpaceX CRS-2
Lidojuma gaita
7. martā aptuveni 20:00 UTC ar stacijas manipulatoru no Dragon vaļējā kravas nodalījuma tika izņemti abi HRSGF.
Ians Makšeins
Ians Makšeins (en, dzimis ) ir angļu aktieris. Vislabāk viņš ir zināms ar lomām televīzijas seriālos Lovejoy, Deadwood un "Troņu spēle". Viņš ir spēlējis lomas arī tādās filmās kā "Karību jūras pirāti: Svešajos krastos", "Karstgalvis Rods", "Džons Viks", kā arī ierunājis tēlu animācijas filmā Kung Fu Panda.
SpaceX CRS-2
Lidojuma gaita
Atvienošanās no SKS un nolaišanās bija plānota 25. martā, bet nelabvēlīgu laikapstākļu dēļ atvienošanās tika atlikta par diennakti. 26. martā 08:10 UTC Dragon ar manipulatoru tika atvienots no Harmony moduļa. 10:56 UTC kosmosa kuģis tika atlaists no robotrokas. 15:42:33 UTC sākts bremzēšanas manevrs, kas ilga 9 minūtes 59 sekundes. 15:56 UTC atdalījās Dragon nolaižamais aparāts, kas iegāja atmosfērā. 16:34 UTC Dragon nolaidās Klusajā okeānā punktā ar koordinātām 30,52° ziemeļu platuma 120,04° rietumu garuma. Kosmosa kuģa lidojuma ilgums bijis 25 dienas, 1 stunda 24 minūtes.
Mandžūrijas baltegle
Apraksts
Mandžūrijas baltegle ir mūžzaļš, dabiskajā izplatības areālā 20—25 m augsts skuju koks ar konisku vainagu. Miza gluda, bālgani pelēka, vecākiem kokiem kļūst tumšāka un sekli saplaisā, mizā daudz sveķu pūslīšu. Pumpuri sveķaini, sarkanbrūni, divi sānu pumpuri mazāki, gala pumpurs lielāks, olveida. Skujas zariņa virspusē piespiestas, vērstas dzinuma gala virzienā, virspusē tumši zaļas, mīkstas, spīdīgas, apakšpusē ar 2 pelēkbaltām atvārsnīšu joslām, gals ar jomu vai īsi nosmailots, 1,5—3 cm garas. Zied jūnijā. Čiekuri cilindriski, 4,5—7,5 cm gari, jauni tumši purpura vai violetmelni, nobriestot brūni. Segzvīņas čiekura ārpusē nav redzamas. Čiekuri nobriest septembrī, vēlāk sairst.
Izmantošana
Savā areālā tiek uzskatīta par vienu no mazvērtīgākām skujkoku sugām. Latvijā diezgan reti stādīta apstādījumos.
Ians Makšeins
2005. gadā ieguva Zelta globusa balvu kā labākais televīzijas seriāla aktieris par lomu seriālā Deadwood.
Trīs valstu akmens krāvums
Trīs valstu akmens krāvums (fi, se, sv, no) ir nošķelta betona piramīda, kas novietota vietā, kur satiekas Somijas, Zviedrijas un Norvēģijas teritorijas.
Robežpunkts atrodas netālu no krasta Goldajervi ezerā un saniedzams pa laipu. Tas ir vistālākais Zviedrijas ziemeļu punkts un vistālāk uz rietumiem novietotais Somijas kontinentālais punkts (Somijas vistālākais rietumu punkts atrodas uz Merketas salas).
Šūra
Šūra (en, ga) ir 185 kilometrus gara upe Īrijas austrumos. Kopā ar Barrovu un Noru upes tiek dēvētas par Trīs māsām.
Izteka pie Devilsbita kalna. Tek dienvidaustrumu virzienā. Upes krastos atrodas Terlsa, Kēra, Klonmela, Karrika pie Šūras, Voterforda. Tāpat kā Barrova ietek Voterfordas estuārā. Upē dzīvo laši un taimiņi, tā ir populāra makšķerētāju vidū.
Nino Homeriki
Nino Homeriki (ka; dzimusi Tbilisi) ir Gruzijas starptautiskā lielmeistare šahā (2019).
Biogrāfija
Pārstāvējusi Gruzijas komandu Pasaules jauniešu komandu šaha čempionātos U16 vecuma grupā, kuros piedalījusies 3 reizes (2011-2012, 2014).
Par panākumiem turnīros FIDE 2019. gadā viņai piešķīrusi starptautiskās lielmeistares (WGM) nosaukumu.
Kašūbi
Kašūbi (kašūbu: Kaszëbi, poļu: Kaszubi, vācu: Kaschuben) ir rietumslāvu etniskā grupa, kas apdzīvo daļu no Polijas Pomerānijas jeb Kašubiju. Kopējais kašūbu skaits nav zināms. Kopumā tiek lēsts, ka Polijā kašūbu tautībai pieder vairāk nekā 500 000 cilvēku, bet aplēses svārstās no aptuveni 500 000 līdz aptuveni 570 000 cilvēku. Lielākā daļa kašubu norāda poļu nacionālo identitāti un kašūbu etnisko piederību, viņi tiek uzskatīti gan par poļiem, gan par kašūbiem.
Ievērojamu kašubu izcelsmes cilvēku vidū ir policijas un SS ģenerālis Erihs fon dem Bahs, Polijas premjerministrs no 2007. līdz 2014. gadam un Eiropadomes priekšsēdētājs no 2014. līdz 2019. gadam. Donalds Tusks un vācu rakstnieks Ginters Grass.
Puncuļi (Konstantinovas pagasts)
Puncuļi ir ciems Konstantinovas pagastā, Dagdas novadā. Atrodas 296 km attālumā no Rīgas.
Ciema apkārtnē atrodas Kupra ezers.
Operācija "Blau"
Operācija "Blau" (de) jeb "Blau" plāns (Fall Blau), sākotnēji pazīstama kā operācija "Siegfried", bija 1942. gada Vācijas vasaras stratēģiskā ofensīva Padomju Savienības dienvidrietumu apgabalā ar mērķi sasniegt Kaukāza naftas atradnes un nodrošināt pozīcijas gar Volgas upi. Tā bija otrā lielā vasaras ofensīva pēc Vācijas iebrukuma Padomju Savienībā, kuras rezultātā no 1942. gada augusta līdz 1943. gada februārim norisinājās slavenā Staļingradas kauja.
Atšķirībā no 1941. gada, kad Vācijas stratēģisko ofensīvu bija uzņēmušās visas trīs armiju grupas, 1942. gada vasarā prioritāte tika dota vienīgi armiju grupai "Dienvidi". Operācija sākās 1942. gada 28. jūnijā pēc tam kad vācu Otrā armija un 4. tanku armija, kuras bija izvietotas ap Kursku, devās triecienā austrumu virzienā uz Voroņežu, nevis ziemeļu virzienā uz Orlu un Maskavu, kā bija gaidījis Staļins. Lai gan sākotnēji vācu ofensīva guva zināmus panākumus, sakāve pie Staļingradas 1943. gada sākumā piespieda Hitleru atvilkt pārējos spēkus no Kaukāza apgabala, tādējādi pilnībā izbeidzot vācu militārās darbības PSRS dienvidrietumu teritorijās.
Plānošana
1942. gada 5. aprīlī Hitlera štābs pavēlēja sākt kampaņu, lai gūtu galīgo uzvaru Austrumos. Līdz ar to bija paredzēts, ka armiju grupa "Ziemeļi" veiks operāciju "Nordlicht", lai sekmīgi pabeigtu Ļeņingradas ielenkšanu un apvienotos ar somiem, kamēr galvenā ofensīva — operācija "Blau" — norisinātos PSRS dienvidrietumos. Šī iemesla dēļ 1942. gada 1. jūnijā Hitlers atstāja Rastenburgu, lai izlidotu uz armiju grupas "Dienvidi" galveno štābu Poltavā Ukrainas austrumos, lai tādējādi apspriestu lielo vasaras ofensīvu. Hitlers apspriedās ar jauniecelto armiju grupas "Dienvidi" virspavēlnieku feldmaršalu Fedoru fon Boku un viņa augstākajiem komandieriem, kur par galveno mērķi gaidāmajai vasaras ofensīvai tika nozīmētas Kaukāza naftas atradnes. Ne velti Hitlers bija atzīmējis, ka "ja mēs neieņemsim Maikopu un Grozniju, tad es būšu spiests beigt karu".
Pirmā operācijas "Blau" fāze sevī ietvēra Voroņežas ieņemšanu, par ko lielākoties atbildīga būtu vācu Otrā armija. Otrajā fāzē bija paredzēts veidot "spīles" un tādējādi ielenkt padomju karaspēka vairākumu uz rietumiem no Donas upes. Visbeidzot vācu Sestā armija dotos Staļingradas virzienā, lai nodrošinātu ziemeļaustrumu flangu, kamēr ģenerāļa Ēvalda fon Kleista 1. tanku armija un Septiņpadsmitā armija okupētu Kaukāza reģionu. Par spīti operācijas attīstībai armiju grupas "Dienvidi" virspavēlnieks Fedors fon Boks šaubījās, vai vērmahtam varētu pietikt spēka, lai vienlaicīgi ieņemtu un noturētu tik plašas teritorijas Volgas un Kaukāza reģionā.
Nokia 6120 classic
Nokia 6120 classic bija Somijas uzņēmuma Nokia mobilais telefons. Izlaists 2007. gada novembrī. Nokia 6120 classic bija pirmais četru diapazonu Nokia tālrunis ar UMTS/HSDPA atbalstu. Nokia 6120 classic darbina operētājsistēma S60 (Symbian v9.2).
Jūliuss Perliss
Jūliuss Perliss (de; dzimis, miris ) bija austriešu šaha problēmists.
Dzīves gājums
Perliss dzimis 1880. gadā Bjalistokā. Jaunībā emigrēja uz Vīni un no 1898. līdz 1902. gadam studēja Vīnes Universitātē tieslietas. 1903. gadā aizstāvēja doktora (Dr. jur.) disertāciju. No 1905. līdz 1908. gadam strādāja stažieri advokātu firmā. Pēc tam bija advokāts Vīnē.
Perliss bija biežs šaha kafejnīcas Café Central apmeklētājs. 1905. gadā Barmenā viņš ieguva 10,5 punkti no 17 un izpildīja meistara normu. Pēc tam viņš veiksmīgi spēlēja vēl vairākos citos turnīros: Ostende (1906) — 9. vieta; Sanktpēterburga (1909) — 7. vieta; Karlsbāde (1911) — 13. vieta; Sansevastjana (1911) — 5. vieta. Viņš nodarbojās arī ar šaha kompozīciju.
Perlisa aizraušanās bija arī alpīnisms. "Kad kāp kalnā, izbaudi mīklainu neziņas sajūtu, līdzīgu tai, kas dažkārt rodas āķīgā šaha pozīcijā." (Perliss) 1913. gada 10. septembra rītā J. Perliss devās pārgājienā uz Hohtoru un, acīmredzot, miglā apmaldījās. Vakarā viņa saucienu pēc palīdzības dzirdēja divi tūristi, kuri nespēja palīdzēt sliktās redzamības dēļ. Glābšanas komanda atrada viņa ķermeņi, bez redzamiem ievainojumiem divas dienas vēlāk, 12. septembrī. Tika secināts: nāves cēlonis — nosalšana.
Kāns Ajhans
Kāns Ajhans (tr, dzimis ) ir Turcijas futbolists, spēlē aizsarga pozīcijā, Turcijas futbola izlases dalībnieks. Kopš 2023. gada Ajhans pārstāv Turcijas Superlīgas komandu Stambulas "Galatasaray".
Savu karjeru Ajhans sāka savas dzimtās pilsētas komandā Gelzenkirhenes "Schalke 04". Schalke 04 komandā spēlēja trīs gadus, līdz 2016. gadā pievienojās Fortuna Düsseldorf. Diseldorfas komandā Ajhans spēlēja gan 2. Bundeslīgā, gan augstākajā līgā. 2020. gadā Ajhans pievienojās Itālijas komandai U.S. Sassuolo.
Spēlējis gan Turcijas, gan Vācijas jauniešu izlasēs. Tomēr 2016. gada augustā Turcijas futbola izlases galvenais treneris Fatihs Terims, ļāva Ajhanam debitēt spēlē pret Krieviju.
Lukna (Sakstagala pagasts)
Lukna ir skrajciems Rēzeknes novada Sakstagala pagastā. Ciems atrodas pagasta dienvidos, apmēram kilometra attālumā no Ciskādiem, pie Luknas dīķa.
97. gads
97. gads bija gads, kas pēc Jūlija kalendāra sākās svētdienā.
Mauri
Mauri bija viduslaiku musulmaņi, pārsvarā berberu un arābu ciltis, kas apdzīvoja Ziemeļāfrikas Magribas reģionu (mūsdienu Maroka, Alžīrija, Tunisija, Rietumsahāra, Mauritānija), Pireneju pussalu, Francijas dienvidrietumus (Langdoka-Rusijona), Sicīliju un Maltu. Mauri savu zemi Pireneju pussalā arābu valodā sauca par Andalusu (ar, Al-Ándalus).
Nemme
Nemme var būt:
Mauri
Etimoloģija
Viduslaiku romāņu valodās latīņu maurus mainījies uz mouro, moro, moir, mor un maur. No īpaša apzīmējuma "rietumu Lībijas berberi" vārds guva plašāku nozīmi "tumšādainie", (līdzīgi vārdam "saracēņi" un "neticīgie" (infidel)), sevišķi sakarā ar krusta kariem un rekonkistu. (Viduslaikos par arābu parasti uzskatīja cilvēku, kas cēlies no senajām arābu ciltīm.)
Līdz 14. gadsimtam eiropieši ar vārdu "mauri" apzīmējuši Ziemeļāfrikas berberus un Mauritānijas iedzīvotājus. Tā kā salīdzinājumā ar eiropiešiem tie bija "tumšāki", šo vārdu viduslaikos lietoja kā sinonīmu vārdam "melns" (negro). Ap 16. un 17. gadsimtu eiropieši esot vispārināti saukuši jebkurus musulmaņus par mauriem.
Blakus vēsturiskiem apzīmējumiem mūsdienās vārds mauri apzīmē etnosu, kas Mauritānijā, Mali un Rietumsahārā runā hasānijas (ar) dialektā. Mūsdienās Spānijā un Portugālē sarunvalodas vārds moro vai mauro ir nicinošs apzīmējums Marokas un citiem Ziemeļāfrikas iedzīvotājiem.
Mauri Pireneju pussalā
Pēc Rietumromas impērijas sabrukuma vestgoti līdz pat 8. gadsimta sākumam pārvaldīja lielu daļu Dienvideiropas,, līdz franki tos izspieda no Dienvidfrancijas un mauri sakāva vestgotus Spānijā. 711. gadā Pireneju pussalā no Ziemeļāfrikas iebruka mauri un izplatīja islāmu. Pēc desmit gadiem bija palicis neiekarots tikai neliels kalnu reģions Astūrijā.
Līdz 8. gadsimta vidum mauru kontrolētā Andalusa bija daļa no Umajādu kalifāta. 756. gadā Abderahmans I (Abd ar-Rahmans I ad-Dahils) pasludināja neatkarību un izveidoja Kordovas kalifātu. Jaunā kalifāta uzplaukums tika piedzīvots Abdarrahmana III valdīšanas laikā, kurš sevi pasludināja par jauno Rietumislāma impērijas kalifu.
711. gadā ienāca iekarotāji Tarika ben Saida vadībā. Virzoties uz Toledo, viņš atstāja nelielu vienību Kordovas aplenkšanai. Nodevības dēļ pilsēta tika ieņemta. Apmēram piecdesmit gadus vēlāk Kordovu par savu rezidenci izvēlējās Abderahmans I no Omejadu dinastijas un Kordova strauji attīstījās. Pilsētā bija ap 500 tūkstoši iedzīvotāju un tā bija lielākā pilsēta Eiropā.
Reģions bijis politiski vienots tikai arābu valdīšanas pirmsākumos (8. gs. sākumā) un atkārtoti Almohada valdīšanas (1159—1229) laikā.
Mauru Septimanija
Mauri 719. gadā iekaroja vizigotu Septimaniju un valdīja līdz 759. gadam. Tie piedāvāja pārsvarā ariānisma piekritējiem labvēlīgus nosacījumus un no ostas pilsētas Narbonas (fr) valdīja rietumu Vidusjūru. No Narbonas mauri ap 720. gadu arī iekaroja Karkasonu.
721. gadā, kad mauri aplenca Tulūzu, akvitānieši un baski tos smagi sakāva un viņu ievainotais vadonis al-Samh drīz pēc tam Narbonā mira. Pāvests tad apdāvināja uzvarētājus un pasludināja Akvitānijas hercogu par "kristietības varoni".
732. gadā mauru karotāji izpostīja Bordo. Pēc Bordo ieņemšanas franku vadonis Karls Martels vērsās pret Septimaniju un Provansu un 737. gadā neveiksmīgi uzbruka Narbonai. Pilsētu spēja aizstāvēt mauru vadīti gotu un ebreju iedzīvotāji.
Narbona beidzot krita 759. gadā, kad Pipins Īsais apsolīja aizstāvjiem cienīt gotu likumus un panāca gotu uzticību pret "Veifera" baskiem un akvitāniešiem.
Rekonkista
Rekonkista bija gandrīz 800 gadus ilgs periods Spānijas vēsturē, kad vairākām kristiešu karalistēm izdevās iekarot mauru Andalusu.
Astūrijas karalis Pelaijo 722. gadā maurus apturēja kaujā pie Kovadongas. 8. gadsimta vidū Astūrijas kristieši Alfonso I vadībā, izmantojot berberu sacelšanos pret arābu vadoņiem, iekaroja Galisiju. Bet no 8. gadsimta beigām līdz 9. gadsimta vidus Kārļa Lielā vadītie franki apturēja mauru virzīšanos tālāk uz Eiropas ziemeļiem.
1085. gadā kristieši atguva Toledo, bet Almoravidu dinastijas valdīšanas laikā (1090—1145) rekonkista tika apturēta. Šajā laikā vienīgi leģendārais bruņinieks Sids Kampeadors atguva Valensiju (1095. gadā). 1236. gadā Kastīlijas karalis Ferdinands III vadīja savu armiju pret Kordovu, kā arī vēl pēc divdesmit gadiem pret Sevilju. 13. gadsimta beigās no mauru pārvaldītajām zemēm palika tikai Kordovas kalifāts. Granada krita 1492. gadā.
Kultūras mantojums
Viduslaikos arābu valoda bija kultūras valoda, it sevišķi tādās zinātnes nozarēs kā matemātika, astronomija un filozofija. Eiropas valodās, īpaši portugāļu un spāņu valodā, ir daudz aizguvumu no arābu valodas. 9.-10. gadsimtos Kordovā bija zinātnes un kultūras ziedu laiki un pilsēta saukta par otro Bagdādi. Kordovas universitātē mācījās ap 10 tūkst. studentu un praktiski visi iedzīvotāji prata lasīt. Pilsētā bija 70 bibliotēkas, lielākā no tām — Hakama II bibliotēka — tika atklāta 915. gadā un tajā bija ap 400 tūkst. grāmatu. Kordovā uzbūvētas daudzas mošejas, tur darbojās erudītais filozofs un zinātnieks Ibn Rušds (ar, (1126—1198), Eiropā saukts Averoess.
Melnā nāve
Slavenais Marokas ceļotājs Ibn Batūta stāstījis, ka 1350. gadā no Tanžīras devies uz Andalusu, jo Kastīlijas un Leonas karalis Alfonso XI (1311—1350) apdraudējis Gibraltāru un Batūta piebiedrojās mauriem to aizstāvēt. Kad viņš ieradās, melnā nāve jau bija nonāvējusi karali. Tad Batūta uzturējās Marrākešā, viņš stāstījis par gandrīz tukšu, epidēmijas pamestu pilsētu. Vietējie valdnieki bija aizbēguši uz Fēsu. Melnā nāve atstāja smagas sekas musulmaņu pasaulē. Zudums uzskatīts par vienu no iespējamajiem iemesliem, kāpēc Eiropas kultūra un zinātne ar laiku apsteidza islāma pasaules sasniegumus.
Latvijas kauss hokejā
Latvijas kauss hokejā bija klubu hokeja turnīrs, kas notika Latvijā. Tajā piedalījās Latvijas virslīgas un 1. līgas komandas. Pirmo reizi kausa izspēle notika 1995. gadā, pēc tam — 1999., 2007. 2008. gadā. Pēdējo reizi kausa izcīņa tika atjaunota 2015.—16. gada sezonā. Izspēles formāts katru gadu ir bijis atšķirīgs. Pēdējie kausa ieguvēji ir HK MOGO, kuri trofeju ieguva 2017.—18. gada sezonā.
Jāns Kross
Jāns Kross (, 1920-2007) bija visvairāk tulkotais Igaunijas rakstnieks. Krosu 1977. gadā godalgoja ar Igaunijas PSR Valsts prēmiju un 1985. gadā viņam piešķīra Igaunijas PSR Tautas rakstnieka goda nosaukumu. Viņu 1991. gadā pieteica Nobela prēmijai literatūrā, tomēr viņš to nesaņēma.
Santjago Askasivars
Santjago Askasivars (es, dzimis ) ir Argentīnas futbolists, spēlē pussarga pozīcijā, Argentīnas futbola izlases dalībnieks. Kopš 2023. gada Askasivars pārstāv Argentīnas pirmās divīzijas komandu Laplatas "Estudiantes", kas viņu īrē no Berlīnes "Hertha". Iepriekš Askasivars ir spēlējis Argentīnas klubā Laplatas "Estudiantes", Vācijas komandā VfB Stuttgart un Itālijas A sērijas komandā Cremonese.
Jāns Kross
Dzīvesgājums
Jāns Kross dzimis 1920. gada 19. februārī Tallinā strādnieka ģimenē, mācījās Jakoba Vestholma ģimnāzijā. 1938. gadā viņš iestājās Tartu Universitātē un 1940. gadā apprecējās ar studenti Helgu Pedusāri.
Dzimtenē Jāns Kross atgriezās tikai 1954. gada Jāņos, jau nākamajā gadā viņš sāka ievietot savus dzejoļus igauņu laikrakstos. Tie izpelnījās kritiķu atzinību un pēc pirmā dzejas krājuma izdošanas 1958. gadā Kross tika uzņemts Igaunijas PSR Rakstnieku savienībā. Vairākus gadus viņš nodarbojās ar tulkošanu (cita starpā igauniski tulkoja "Alises piedzīvojumi Brīnumzemē"), izdeva piecus dzejas krājumus, vēlāk pievērsās vēsturisko stāstu rakstniecībai. 1958. gadā viņš trešo reizi apprecējās ar tulkotāju Elenu Nītu un 1970. gadā iznāca viņa pirmā vēsturiskā novele "Četri monologi par Svēto Jurģi" (Neli monoloogi Püha Jüri asjus), kas tika godalgota ar Frīdeberta Tuglasa literāro prēmiju. 1971. gadā Krosu ievēlēja par Rakstnieku savienības priekšsēdētāju, 1976.-1981. gadā viņš bija savienības sekretārs. 1970., 1972., 1977. un 1980. gadā iznāca viņa romāns-hronika četrās daļās "Starp trim mēriem" (Kolme katku vahel) par Baltazaru Rusovu. Pats viņš savu literāro darbību salīdzināja ar arheoloģiskajiem izrakumiem. 1978. gadā tika izdots viens no labākajiem viņa romāniem "Ķeizara trakais" (Keisri hull) par notikumiem 19. gadsimta sākumā, kurā lasītājs varēja nojaust paralēles par cilvēka attiecībām ar varu Padomju Savienībā. Vēlākajos romānos dominēja autobiogrāfiski elementi. 1984. gadā iznāca romāns "Profesora Martensa aizbraukšana" par igauņu cilmes diplomāta Frīdriha Martensa pēdējo ceļojumu ar vilcienu no Pērnavas uz Valku. 1989. gadā viņu ievēlēja par Tartu Universitātes Goda doktoru, 1990. gadā par Helsinku universitātes Goda doktoru.
Pēc Igaunijas Republikas neatkarības atjaunošanas Kross iesaistījās politikā un 1992.-1993. gadā ar saviem 72 gadiem viņš bija Igaunijas parlamenta vecākais deputāts. No 1992. gada tika izdoti viņa darbu tulkojumi angļu valodā — The Czar's Madman (1992), Professor Martens' Departure' (1994), The Conspiracy & Other Stories (1995), Treading Air (2003). 1996. gadā Krosu apbalvoja ar 1. pakāpes Igaunijas Valsts ģerboņa ordeni. 1998. gadā viņu ievēlēja par Tartu Universitātes profesoru mākslas zinātnēs. Par romānu "Lidojums uz vietas" Jāns Kross 1999. gadā saņēma Igaunijas Valsts prēmiju un 1999. gadā ieguva Baltijas asamblejas prēmiju. 2006. gadā Kross saņēma Igaunijas Republikas Kultūras balvu par mūža ieguldījumu literatūrā.
Miris Tallinā 2007. gada 27. decembrī.
Darbi
Jāns Kross ir sarakstījis 13 romānus, autobiogrāfiju, 6 dzejas krājumus un eseju grāmatas. Vēsturisko romānu pamattēma ir igauņu, vācbaltiešu un krievu attiecības dažādos gadsimtos.
2012. gada Pasaules čempionāts hokejā — Izslēgšanas turnīrs
2012. gada Pasaules čempionāta hokejā izslēgšanas turnīrs norisinājās no 17. līdz 20. maijam. Spēles notika Hartwall Areena Helsinkos un Globe Ericsson Arena Stokholmā.
Izslēgšanas spēļu laikā tika noskaidrots 2012. gada Pasaules čempions hokejā, kā arī vietu sadalījums 2.—8. vietai.
Ceturtdaļfināli
Spēļu sākumi Stokholmā ir UTC+2, taču Helsinkos — UTC+3.
Pusfināli
Pēc vietējā laika (UTC+3).
Par 3. vietu
Pēc vietējā laika (UTC+3).
Fināls
Pēc vietējā laika (UTC+3).
Puncuļi (Skaistas pagasts)
Puncuļi ir ciems Skaistas pagastā, Krāslavas novadā. Atrodas 284 km attālumā no Rīgas.
Ciema apkārtnē atrodas Drīdzs.
Čurjumova—Gerasimenko komēta
Čurjumova—Gerasimenko komēta (oficiālais apzīmējums 67P/Churyumov–Gerasimenko) ir periodiskā komēta ar apriņķošanas periodu 6,45 gadi. Nākamreiz tā Saulei vistuvāk pietuvosies 2015. gada 13. augustā.
Komētas izpēti tuvumā veic Eiropas Kosmosa aģentūras starpplanētu zonde Rosetta, kura to sasniedza 2014. gada augustā.
Atklāšana
Komētu 1969. gada 23. oktobrī atklāja astronoms Klims Čurjumovs, pārskatot fotoplates ar Komas Sola komētas attēliem, kurus pirms mēneša bija uzņēmusi Svetlana Gerasimenko Almati observatorijā. Attēla malā, kurš bija uzņemts 1969. gada 20. septembrī, viņš atklāja vēl vienu komētu, kuru gan sākumā uztvēra kā Komas Sola komētas daļu. Izpētot nākamos attēlus, kļuva skaidrs, ka jaunatklātais objekts kustas pa citu trajektoriju, tātad ir cita komēta.
Izpēte
Veicot Čurjumova—Gerasimenko komētas trajektorijas aprēķinus, atklājās, ka tās trajektorija ir vairākkārt mainījusies. Līdz 1959. gadam komētas perihēlijs atradās 2,7 AU no Saules. 1959. gadā komēta palidoja garām Jupiteram tikai 0,05 AU attālumā no tā un planētas gravitācijas ietekmē, komētas perihēlijs samazinājās līdz 1,3 AU. 2015. gadā tas būs apmēram 1,24 AU.
Gatavojoties starpplanētu zondes Rosetta misijai uz Čurjumova—Gerasimenko komētu, 2003. gada 12. martā ar Habla kosmiskā teleskopa palīdzību tika iegūti komētas attēli. Tie ļāva izveidot komētas kodola trīs dimensiju modeli. Kļuva zināms, ka komētas kodols ir apmēram 3 × 5 km liels un tam ir elipsoīda forma.
2004. gada 2. martā tika palaista zonde Rosetta. Tās galvenais uzdevums būs pētīt Čurjumova—Gerasimenko komētu. Rosetta orbītā ap komētu iegāja 2014. gada 6. jūlijā. Rosetta nolaižamais aparāts Philae nosēdās uz komētas kodola.
Makleina
Makleina var būt:
Šeki
Šeki (az) ir pilsēta Azerbaidžānas ziemeļos, Šeki rajona administratīvais centrs. Atrodas Lielā Kaukāza dienvidu nogāzē, 380 km no Azerbaidžānas galvaspilsētas Baku. 2019. gadā pilsētā dzīvoja 68,4 tūkstoši iedzīvotāju. No 1846. līdz 1968. gadam pilsētas nosaukums bija Nuha (Nuxa).
Kiko Insa
Francisko Insa Boigess (es; dzimis ), plašāk zināms kā Kiko Insa (Kiko Insa), ir spāņu bijušais futbolists, spēlēja aizsarga pozīcijā. Ieguva Malaizijas pilsonību, jo viņa vecmamma ir dzimusi Sabahā, pārstāvēja Malaizijas futbola izlasi.
2014. gada sezonā spēlēja Latvijas Virslīgas klubā FK Ventspils.
Simons Vīzentāls
Simons Vīzentāls (dzimis, miris ) bija mūsdienu Ukrainas teritorijā dzimis ebreju izcelsmes Austrijas sabiedrisks darbinieks. Pēc Otrā pasaules kara kļuva pazīstams kā "nacistu mednieks". 1961. gadā dibinātās Vīnē bāzētās organizācijas "Ebreju dokumentācijas centrs" (Dokumentationszentrum des Bundes Jüdischer Verfolgter des Naziregimes) dibinātājs un vadītājs. 1977. gadā Losandželosā nodibinātā organizācija "Simona Vīzentāla centrs" (Simon Wiesenthal Center) ir nosaukta Vīzentāla vārdā, bet nav viņa radīta vai vadīta.
Dzīvesgājums
Dzimis Bučačā, Austroungārijā, tirgotāja ģimenē. Tēvs krita frontē Pirmā pasaules kara laikā. Starp pasaules kariem, kad dzimtā Bučača ietilpa Polijā, mācījās ģimnāzijā. Vēlāk studēja arhitektūru Ļvivā, kur sagaidīja Otrā pasaules kara sākumu. Pēc vācu okupācijas sākuma ievietots geto, vēlāk pabijis dažādās darba un koncentrācijas nometnēs. 1945. gada 5. maijā atbrīvots no ieslodzījuma Mauthauzenes koncentrācijas nometnē.
Pēc atbrīvošanas atlikušo mūžu veltīja nacistu amatpersonu dokumentēšanai un to atrašanās vietu noskaidrošanai, iesākumā darbojoties Lincā, vēlāk Vīnē. Izmantojot Vīzentāla iegūtos materiālus, izdevās arestēt un notiesāt tādas personas kā Ādolfs Eihmanis (pretrunīgas ziņas) un Francis Štangls. Vīzentāls iesaistījās arī Austrijas politikā, kritizēdams kancleru Bruno Kreiski, kurš esot valdībā iekļāvis bijušos nacistus. Bruno Kreiskis, pats būdams ebrejs, nosauca Vīzentāla darbību par "politisku mafiju" un apsūdzēja Vīzentālu sadarbībā ar nacistiem kara laikā.
Dzīves laikā publicējis memuārus par savu dzīvi Otrā pasaules kara laikā, tomēr daļa no stāstiem tajos neatbilst patiesībai.
Kaukāza baltegle
Kaukāza baltegle (la) ir priežu dzimtas suga.
Savvaļā sastopama Kaukāza kalnu centrālajā un rietumu daļā, kā arī Turcijas ziemeļaustrumos Pontijas kalnos. Kaukāzā aug 1200—2000 m v.j.l., kur veido plašus mežus, kas vietām nolaižas līdz 800 m vjl.
Apraksts
Kaukāza baltegles ir mūžzaļi, dabiskajā izplatības areālā 30—40 (50) m augsti skuju koki. Vainags šauri konisks, blīvs. Veciem kokiem apakšējie zari gandrīz pieskaras zemei. Galotne jauniem kokiem smaila, bet nobriedušiem — saplacināta. Jaunu koku miza gluda, pelēka, vecākiem tumši pelēka, dziļi viļņveidīgi saplaisājusi. Pumpuri olveidīgi koniski, nav sveķaini. Skujas uz zariņiem nekārtīgi divās rindās, no augšas nosedz dzinumu, 2—3 cm garas, galā ar jomu vai noapaļotas, virspusē tumši zaļas, spožas, apakšpusē ar 2 baltām atvārsnīšu joslām. Zied maijā. Jaunie čiekuri zaļgani, nobriestot kļūst brūni, 10—16 cm gari, līdz 5 cm plati, gals konisks. Segzvīņas garākas par čiekurzvīņām, ārpusē atliektas. Čiekuri stāvi, nobriest septembrī-oktobrī, vēlāk sairst.
Aug drenētās, dziļās, svaigās smilšmāla un mālsmilts augsnēs, necieš vietas ar stāvošu gruntsūdeni. Ēncietīga, jauniem augiem nepieciešams daļējs apēnojums, vēlāk labi attīstās pilnā apgaismojumā.
Izmantošana
Dekoratīviem nolūkiem tiek audzēta Latvijas rietumu rajonos.
Teorija par visu
"Teorija par visu" (en) ir 2014. gada britu biogrāfiskā romantiskā drāma, kuras režisors ir Džeimss Māršs. Filmas sižets veidots pēc Džeinas Vaildas Hokingas memuāriem Travelling to Infinity: My Life with Stephen.
Filma ir par teorētisko fiziķi Stīvena Hokinga un viņa bijušās sievas Džeinas Vaildas Hokingas attiecībām, Hokinga panākumiem fizikā un motoro neironu slimības diagnosticēšanu. Tajā galvenās lomas attēlo Edijs Redmeins, Felisita Džonsa, Čārlijs Fokss, Emilija Votsone, Saimons Makbērnijs, Deivids Tjūliss un Kristians Makejs.